## Naredba o homologaciji retrovizora i motornih vozila na dva kotača s ili bez bočne prikolice u pogledu ugradbe retrovizora

### NN 141/1998 (27.10.1998.), Naredba o homologaciji retrovizora i motornih vozila na dva kotača s ili bez bočne prikolice u pogledu ugradbe retrovizora

# DRŽAVNI ZAVOD ZA NORMIZACIJU I MJERITELJSTVO

Temeljem članka 13. stavak 2., članka 17. stavak 2. i članka 23. stavak
4. Zakona o normizaciji ("Narodne novine" broj 55/96) ravnatelj
Državnog zavoda za normizaciju i mjeriteljstvo donosi

## **NAREDBU**

### **O HOMOLOGACIJI RETROVIZORA I MOTORNIH VOZILA NA DVA KOTAČA S ILI BEZ BOČNE PRIKOLICE U POGLEDU UGRADBE RETROVIZORA**

I. PODRUČJE PRIMJENE

1. Retrovizori i njihova ugradba na motorna vozila na dva kotača s ili
bez bočne prikolice moraju biti homologirana sukladno ovoj naredbi.

2. Ova naredba odnosi se na:

*a) retrovizore* namijenjene ugradnji na motorna vozila s dva ili
tri kotača koje nemaju karoseriju (oplatu) koja djelomično ili potpuno
okružuje vozača.

*b) ugradnju* na motorna vozila definirana prema točki 2. ove naredbe.

II. ZAHTJEVI ZA RETROVIZORE1

3. *Opći zahtjevi*

3.1. Svi retrovizori moraju biti namjestivi.

3.2. Rub zrcalne površine mora se nalaziti unutar zaštitnog kućišta
(držača, i sl.) čiji obod mora imati vrijednost "c" ł
2.5 mm u svakoj točki i svim smjerovima. Ako se zrcalna površina izdiže
iznad zaštitnog kućišta, polumjer zakrivljenosti "c" ruba ovog
dijela koji je izdignut ne smije biti manji od 2,5 mm i mora se vraćati
u zaštitno kućište djelovanjem sile od 50 N u točki gdje je najviše izdignut
(u odnosu na zaštitno kućište) i u vodoravnom smjeru, približno usporednom
uzdužnoj simetrali vozila.

3.3. Kada je retrovizor pričvršćen na ravnoj površini, svi dijelovi,
neovisno o mogućem (namjestivom) položaju retrovizora, uključujući i dijelove
koji su ostali pričvršćeni na zaštitno kućište, nakon testa iz točke 8.2.,
a koji se mogu dodirnuti s kuglom promjera (165 mm kod unutarnjeg ili 100
mm kod vanjskog retrovizora), moraju imati polumjer zakrivljenosti "c",
veći od 2.5 mm.

3.3.1. Rubovi rupa (za pričvršćenje) ili rubovi upuštenja koji su uži
od 12 mm izuzeti su od zahtjevanih polumjera iz točke 3.3. pod uvjetom
da su tupi (bez oštrih rubova).

3.4. Ako su dijelovi vanjskog retrovizora koji se spominju u točkama
4.2. i 3.3, načinjeni od gradiva tvrdoće manje od 60 Shore A, tada su izuzeti
od navedenih zahtjeva.

4. *Posebni zahtjevi*

4.1. **Dimenzije**

4.1.1. Najmanje dimenzije reflektirajuće površine moraju biti takve
da:

4.1.1.1. površina ne smije biti manja od 69 cm˛

4.1.1.2. kod okruglih ogledala promjer ne smije biti manji od 94 mm

4.1.1.3. kod neokruglih ogledala dimenzija zrcalne površine treba biti
takva da se u nju može upisati krug promjera 78 mm.

4.1.2. Najveće dimenzije reflektirajuće površine moraju biti takve da:

4.1.2.1. kod okruglih ogledala promjer ne smije biti veći od 150 mm

4.1.2.2. kod neokruglih ogledala zrcalna površina treba stati u pravokutnik
dimenzija 120 mm sa 200 mm.

4.2. **Zrcalna površina i koeficijent refleksije.**

4.2.1. Zrcalna površina retrovizora mora biti kuglasto konveksna.

4.2.2. Razlika između polumjera zaobljenosti:

4.2.2.1. Razlika između ri ili rži u svakoj referentnoj točki ne smije
iznositi više od 0.15r.

4.2.2.2. Razlika između bilo kojeg polumjera zaobljenja (rp1,
rp2 i rp3) i r ne smije iznositi više od 0.15r.

4.2.3. Vrijednost "r" ne smije biti manja od 1,000 mm niti
veća od 1.500 mm.

4.2.4. Vrijednost uobičajenog koeficijenta refleksije određenog na način
opisan u dodatku 5 Pravilniku ECE R 81.00 ne smije biti manja od 40%. Ako
ogledalo ima dva položaja ("dan" i "noć") položaj "dan"
mora omogućiti prepoznavanje boja signalizacije koja se upotrebljavaju
u cestovnom prometu. Vrijednost uobičajenog koeficijenta refleksije u položaju
"noć" ne smije biti manja od 4%.

4.2.5. Zrcalna površina mora zadržati svojstva definirana u točki 5.2.4.
bez obzira na dulje izlaganje lošim vremenskim uvjetima, u uobičajenim
uvjetima uporabe.

III. ZAHTJEVI ZA UGRADBU RETROVIZORA

5. Vozilo mora udovoljavati sljedećim zahtjevima:

5.1. Retrovizori ugrađeni na vozilo moraju biti klase L i homologirani
prema ovoj naredbi.

5.2. Retrovizori moraju biti pričvršćeni tako da budu nepomični pri
uobičajenim uvjetima upotrebe.

6. Broj, položaj i namještanje retrovizora moraju udovoljavati zahtjevima
točaka 16.2. do 16.4. Pravilnika ECE R 81.00.

III. ISPITIVANJA

7. Ispitivanje u smislu ove naredbe može provoditi samo ovlašteni laboratorij,
prema zahtjevima pravilnika broj 81 Ekonomskog povjerenstva Ujedinjenih
naroda za Europu koji je stupio na snagu 1. ožujka 1989.,2 koji
je dodatak Ženevskom sporazumu iz 1958. o prihvaćanju jednakih uvjeta za
homologaciju i uzajamno priznavanje homologacijske opreme i dijelova motornih
vozila (u daljnjem tekstu: Pravilnik ECE R 81.00).

8. Pravilnik ECE R 81.00 dostupan je u izvorniku u Normoteci Državnog
zavoda za normizaciju i mjeriteljstvo.

IV. HOMOLOGACIJA VOZILA

9. Državni zavod za normizaciju i mjeriteljstvo vrši homologaciju vozila
u smislu ove naredbe prema Pravilniku ECE R 81.00.

V. PROVJERA SUKLADNOSTI

10. Provjera sukladnosti vozila s zahtjevima ove naredbe provodi se
prema postupku koji je propisan Pravilnikom o homologaciji vozila ("Narodne
novine" broj 82/96, 107/96, 79/97, 132/97 i 58/98).

VI. PRIMJENA

11. Ova naredba stupa na snagu danom objave u "Narodnim novinama",
a primjenjivat će se:

- od 1. siječnja 1999. za homologaciju tipa vozila

- od 1. travnja 1999. za sva vozila koja se prvi put registriraju u
Republici Hrvatskoj.
\_\_\_\_\_\_\_\_
(1) Vidi točku 6. i 7. ove naredbe

\_\_\_\_\_\_\_\_
(2) ECE dokumenti u kojima je objavljen tekst
pravilnika:
E/ECE/324 - E/ECE/TRANS/505Rev.1/Add.80 (Izvorni pravilnik stupio na snagu
1. ožujka 1989.)

Klasa: 011-02/98-02/22
Urbroj: 558-04/7-98-1
Zagreb, 1. rujna 1998.

Ravnatelj
Državnog zavoda za normizaciju i mjeriteljstvo
**dr. sc. Jakša Topić, dipl. ing.**, v. r.

Naredba, NN 141/1998-1737